Държавен вестник, бр. 94, 2015 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  94
заседание за обсъждане на приетия доклад 
и за провеждане на обществено обсъждане 
по чл. 14 ЗЕ на приетия проект на решение.“
2. Алинея 3 се изменя така: 
„(3) Комисията оповестява доклада, проекта 
на решение, както и датата и часа за про-
веждане на открито заседание и обществено 
обсъждане на страницата си в интернет.“
3. В ал. 4 изразът „до 3 дни“ се заменя с 
„до 5 дни“.
§ 26. В чл. 35 ал. 1 се заличава и текстът 
на ал. 2 става чл. 35.
§ 27. В § 1 от допълнителната разпоредба 
се правят следните изменения:
1. Точка 10 се заличава и следващите точки 
се преномерират.
2. Точки 20 и 21 се заличават.
3. Досегашната т. 22 става т. 19. 
Преходни и заключителни разпоредби
§ 28. Утвърдените до влизане в сила на тази 
наредба цени за продажба на природен газ от 
крайните снабдители на клиенти, присъеди-
нени към съответните газоразпределителни 
мрежи, се привеждат в съответствие с чл. 19 
при следващото им изменение. 
§ 29. Наредбата влиза в сила от деня на 
обнародването є в „Държавен вестник“.
Председател: 
Иван Иванов
7798
БЪЛГАРСКА НАРОДНА БАНКА
НАРЕДБА № 21  
от 26 ноември 2015 г.
за задължителните минимални резерви, 
които банките поддържат при Българската 
народна банка
Предмет
Чл. 1. С тази наредба се определят сроко-
вете, размерите и активите, в които банките 
и клоновете на чуждестранни банки със се-
далище в страната поддържат задължителни 
минимални резерви при Българската народна 
банка (БНБ).
Резервна база
Чл. 2. Резервната база, върху която се 
определя размерът на задължителните ми-
нимални резерви, са привлечените средства 
на банките в левове и чуждестранна валута, 
с изключение на средствата, привлечени:
1. от други банки и клоновете на чужде­
странни банки със седалище в страната;
2. чрез клонове на местна банка в чужбина;
3. под формата на инструменти на собст-
вения капитал съгласно чл. 4, параграф 1, 
т. 119 от Регламент (ЕС) № 575/2013 на Ев-
ропейския парламент и на Съвета от 26 юни 
2013 г. относно пруденциалните изисквания 
за кредитните институции и инвестиционни-
те посредници и за изменение на Регламент 
(ЕС) № 648/2012.
Процент на задължителните минимални  
резерви
Чл. 3. (1) Банките поддържат задължителни 
минимални резерви в размер десет на сто от 
резервната база.
(2) В изключение от изискванията по ал. 1 
банките поддържат задължителни минимални 
резерви, както следва:
1. за привлечените средства от чужбина – в 
размер пет на сто;
2. за привлечените средства от държавния 
и местните бюджети – 0 %.
Резервни активи
Чл. 4. Банките поддържат задължителни 
минимални резерви в следните свои резервни 
активи:
1. наличности по сметка за сетълмент в 
Системата за брутен сетълмент в реално време 
(RINGS), оперирана от БНБ;
2. наличности по други специални сметки 
в левове и евро при БНБ;
3. петдесет на сто от касовите наличности, 
включително в АТМ устройствата на банките.
Свръхрезерви
Чл. 5. (1) Свръхрезерви е превишението 
с повече от 5 % на наличностите, държани 
в резервни активи по чл. 4 над изискуемия 
размер на задължителните минимални ре-
зерви по чл. 3.
(2) Свръхрезервите се определят на сред-
нодневна база за периода на поддържане.
Лихва по задължителните минимални резерви 
и свръхрезервите
Чл. 6. (1) Българската народна банка може 
да начислява лихва в левове върху задължи-
телните минимални резерви и свръхрезервите 
в размер, определен от Управителния съвет 
на БНБ. 
(2) Лихвата върху свръхрезервите може 
да бъде отрицателна величина, освен ако 
свръхрезервите са наложени в резултат на 
надзорна мярка.
Базисен период
Чл. 7. (1) Базисен период е периодът, през 
който се наблюдава резервната база на банките 
с оглед определяне размера на задължителните 
минимални резерви. 
 (2) Базисен период е всеки календарен 
месец.
Период на поддържане
Чл. 8. (1) Период на поддържане е перио­
дът, през който банките трябва да поддържат 
задължителни минимални резерви. 
(2) Периодът на поддържане започва от 
четвъртия ден на отчетния базисен период и 
завършва на третия ден от следващия отчетен 
базисен период.